Държавен вестник, бр. 81, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  81
2. не са регистрирани в Република България 
или в друга държава – членка на Европейския 
съюз, но са извършили най-голям отчетен 
брой плавания по чл. 47в до пристанища в 
Република България през последните 4 години 
на мониторинг по чл. 47б; 
3. не са регистрирани в Република България 
или друга държава – членка на Европейския 
съюз, и не са извършили през предходните 
четири години на мониторинг плавания по 
чл. 47в, но са започнали или завършили пър­
вото си плаване по чл. 47в от или до приста­
нище в Република България. 
(2) Списъкът на корабните дружества, из­
вършвали дейност по приложение № 2, считано 
от 1 януари 2024 г., актуализираният списък, 
с който корабните дружества, регистрирани 
в дадена държава членка, се пренасочват към 
друг администриращ орган, както и актуализи­
раният списък, с който корабните дружества, 
които не са регистрирани в държава членка, 
се пренасочват към друг администриращ 
орган, се изготвят с актове за изпълнение на 
Европейската комисия. 
(3) Промени в дейностите, в регистрацията 
или администриращия орган на корабното 
дружество влизат в сила след вписването им 
в актуализирания списък по ал. 2.
Чл. 47б. (1) Всяко корабно дружество из­
вършва мониторинг на емисиите от дейностите 
в областта на морския транспорт по прило­
жение № 2 и докладва до администриращия 
орган по чл. 47а, ал. 1 съответните параметри 
през отчетния период и обобщените данни за 
емисиите на ниво дружество в съответствие 
с глава II от Регламент (ЕС) 2015/757. 
(2) Корабните дружества по ал. 1 подават 
чрез платформата THETIS-MRV за одобряване 
от страна на ИАОС план за мониторинг на 
данните за емисиите, изготвен в съответствие 
със сроковете и изискванията на чл. 6 от 
Регламент (ЕС) 2015/757. 
(3) Изпълнителният директор на ИАОС 
одобрява плановете за мониторинг по ал. 2 
в срока по чл. 6, параграф 8 от Регламент 
(ЕС) 2015/757.
(4) Докладите на корабните дружества за 
емисиите за съответния отчетен период се 
представят в сроковете, при условията и на 
лицата, предвидени в чл. 11, параграф 1 от 
Регламент (ЕС) 2015/757 чрез платформата 
THETIS-MRV. 
(5) Докладваните обобщени данни за еми­
сиите на ниво корабно дружество по ал. 1 се 
верифицират в съответствие с изискванията 
на глава III от Регламент (ЕС) 2015/757. 
Чл. 47в. (1) Разпределяне и връщане на 
квоти за емисии от морския транспорт се из­
вършват по реда на раздел VI по отношение на: 
1. петдесет на сто от емисиите от кораби, 
извършващи плавания от пристанище на 
акостиране под юрисдикцията на държава 
членка до пристанище на акостиране извън 
юрисдикцията на държава членка; 
2. петдесет на сто от емисиите от кораби, 
извършващи плавания от пристанище на 
акостиране извън юрисдикцията на държава 
членка до пристанище на акостиране под 
юрисдикцията на държава членка; 
3. сто на сто емисии от кораби, извършващи 
плавания от пристанище на акостиране под 
юрисдикцията на държава членка до прис­
танище на акостиране под юрисдикцията на 
държава членка; и 
4. сто на сто емисии от кораби в приста­
нище на акостиране под юрисдикцията на 
държава членка. 
(2) Неразпределените безплатно квоти по 
ал. 1 се продават на търг по реда и условията 
на акт на Европейската комисия. 
(3) Корабните дружества връщат квоти 
за верифицирани емисии в съответствие със 
следния график: 
1. четиридесет на сто от верифицираните 
емисии, докладвани за 2024 г.; 
2. седемдесет на сто от верифицираните 
емисии, докладвани за 2025 г.; 
3. сто на сто от верифицираните емисии, 
докладвани за 2026 г. и всяка следваща година. 
(4) Когато предадените квоти са по-мал­
ко в сравнение с верифицираните емисии 
от морския транспорт за 2024 г. и 2025 г., 
разликата в количество квоти между вери­
фицираните емисии и предадените квоти за 
всяка година се отменя, а не се продава на 
търг съгласно чл. 52. 
Чл. 47г. (1) В случите когато съгласно 
търговски договор крайната отговорност за 
закупуването на горивото и/или експлоата­
цията на кораба се поема от субект, различен 
от корабното дружество, корабното дружество 
има право на възстановяване на разходите 
от този субект, произтичащи от връщането 
на квоти. 
(2) Връщането на квотите по реда на 
чл. 47в и чл. 48а извършва корабното дружест­
во, независимо от правото на това корабно 
дружество на възстановяване от трета страна 
на разходите по ал. 1, произтичащи от връ­
щането на квоти.
Чл. 47д. Изпълнителният директор на 
ИАОС може да поиска съдействие от Европейс­
ката агенция по морска безопасност (ЕМСА) 
или от друга съответна организация и може